Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับเพิ่มขึ้ …
18 ก.พ. 2562

Tactical Move
เดินเกมกลยุทธ์บ่าย
SET Index ปรับเพิ่มขึ้น 1.91 จุด (0.12%) ปิดภาคเช้าที่ 1,638.85 จุด ด้วยมูลค่าการซื้อขาย 18,677.11 ล้านบาท
Most Positive Impact: MAKRO (+0.59 จุด), SCC (+0.47 จุด), PTTEP (+0.39 จุด)
Most Negative Impact: BDMS (-0.31 จุด), MTC (-0.26 จุด), CPALL (-0.22 จุด)
แนวโน้มตลาดบ่าย
ตลาดหุ้นไทยปรับตัวเพิ่มขึ้นด้วยแรงผลักดันจาก กลุ่มธนาคาร(+0.64 จุด) วัสดุก่อสร้าง(+0.60 จุด) กลุ่มอสังหาฯ(+0.36 จุด) และกลุ่มพาณิชย์(+0.35 จุด) ส่วนกลุ่มที่กดดันตลาดได้แก่ กลุ่มโรงพยาบาล(-0.48 จุด) และกลุ่มการเงิน(-0.18 จุด)
สำหรับตลาดหุ้นในภูมิภาคเอเชียส่วนใหญ่ปรับตัวเพิ่มขึ้นได้แก่ จีน(+1.96%) ญี่ปุ่น(+1.82%) ฟิลิปปินส์(+1.32%) อินโดนีเซีย(+1.2%) สิงคโปร์(+0.74%) ออสเตรเลีย(+0.36%) ส่วนตลาดหุ้นที่ปรับตัวลงคือ อินเดีย(-0.51%)
ดัชนี GDP ไตรมาส 4 ของไทยรายงานออกมาเมื่อเช้านี้อยู่ที่ 3.7% YoY สูงกว่าที่ตลาดคาดที่ 3.6% และสูงกว่าครั้งก่อนที่ 3.2%
SET Index ปรับตัวเพิ่มขึ้นสอดคล้องกับตลาดส่วนใหญ่ในภูมิภาคจากประเด็นบวกเรื่องการเจรจาข้อพิพาทการค้าที่เป็นไปด้วยดีซึ่งในสัปดาห์นี้จะมีการเจรจาข้อพิพาทการค้ากันต่อโดยรองนายกรัฐมนตรีจีนหลิว เหอ จะเดินทางไปยังกรุงวอชิงตันน่าจะมีประเด็นข่าวเชิงบวกออกมาต่อเนื่องในสัปดาห์นี้ แต่ตลาดยังคงมีปัจจัยกดดันจากประเด็นการเมืองที่ดูสับสนทำให้เม็ดเงินต่างชาติสะดุด มองสัปดาห์นี้ SET Index เคลื่อนไหว sideway up บ่ายนี้แนะนำแบ่งเงินสะสมหุ้น HANA PTTEP
ประเด็นเศรษฐกิจที่น่าติดตามสัปดาห์นี้ วันพฤหัสฯฝั่งสหรัฐจะมีการรายงานดัชนี PMI ภาคการผลิตประจำเดือน ก.พ. โดยตลอดคาดการณ์ที่ 54.9 พร้อมทั้งเผยแพร่รายงานการประชุมของธนาคารกลางสหรัฐฯ และติดตาม PMI ภาคการผลิตประจำเดือน ก.พ. ของฝั่งยูโรโซน ตลาดมองไว้ที่ 50.3 วันศุกร์กระทรวงพาณิชย์ไทยจะมีการรายงานดุลการค้าประจำเดือน ม.ค.
หุ้นแนะนำ STEC TISCO MEGA